CELEX: 62018TN0715
Language: sl
Date: 2018-12-06 00:00:00
Title: Zadeva T-715/18: Tožba, vložena 6. decembra 2018 – Phrenos in drugi/Komisija

25.2.2019   
            
            
               SL
            
            
               Uradni list Evropske unije
            
            
               C 72/31
            
         
      Tožba, vložena 6. decembra 2018 – Phrenos in drugi/Komisija
      (Zadeva T-715/18)
      (2019/C 72/40)
      Jezik postopka: angleščina
      
         Stranke
      
      
         Tožeče stranke: Phrenos SPRL (Mont-sur-Marchienne, Belgija), Akkanto (Watermael-Boitsfort, Belgija) in Operational Management Solutions (Chaumont-Gistoux, Belgija) (zastopnika: R. Jafferali in R. van Melsen, odvetnika)
      
         Tožena stranka: Evropska komisija
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  za ničen razglasi sklep Evropske komisije, o katerem so bile tožeče stranke obveščene z dopisom z dne 27. novembra 2018 in s katerim je bilo tretji osebi oddano naročilo za storitve načrtovanja, priprave, promocije in izvedbe dogodka „Evropski razvojni dnevi“ za Generalni direktorat Komisije za mednarodno sodelovanje in razvoj (EuropeAid/139729/DH/SER/BE) (2018/S 144- 328417) (2018/S 144-328417), in sicer za obdobje od leta 2019 do vključno leta 2022;
               
            
                  —
               
               
                  Komisiji naloži plačilo stroškov glavnega postopka in postopka za izdajo začasne odredbe.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo štiri tožbene razloge.
      
                  1.
               
               
                  S prvim tožbenim razlogom se zatrjuje, da tožena stranka ni podala razlogov za svojo oddajo naročila.
               
            
                  2.
               
               
                  Z drugim tožbenim razlogom se zatrjuje, da tožena stranka ni ustrezno ocenila (očitno) nenormalno nizke cene izbranega ponudnika.
               
            
                  3.
               
               
                  S tretjim tožbenim razlogom se zatrjuje kršitev enakega obravnavanja glede ocene prijavljenih ponudnikov.
               
            
                  4.
               
               
                  S četrtim tožbenim razlogom se zatrjuje nezakonitost merila, ki ga je tožena stranka za oddajo naročila uporabila za oceno prijavljenih ponudb.